
TURTO BANKO PAGRINDINIŲ VEIKLOS PROCESŲ GILUMINĖS ANALIZĖS (AUDITO) KONSULTAVIMO PASLAUGŲ PIRKIMO 
TECHNINĖ SPECIFIKACIJA

I. BENDRA INFORMACIJA

1. Užsakovas – Valstybės įmonė Turto bankas (toliau – Turto bankas).
2. Paslaugų teikėjas – fizinis arba juridinis asmuo (privatus arba viešasis), organizacija ar jos padalinys, taip pat tokių asmenų grupės, su kuriuo Užsakovas sudaro Sutartį.
3. Sutartis sudaroma tarp Užsakovo ir Paslaugų teikėjo dėl pirkimo objekto.

II. PIRKIMO OBJEKTAS

4. Pirkimo objektas – Turto banko pagrindinių veiklos procesų giluminės analizės (audito) konsultavimo paslaugos.
5. Perkamų paslaugų tikslas – atrinkti ir išanalizuoti iki 10 (dešimt)[footnoteRef:1] svarbiausių Turto banko veiklos procesų, įvertinti jų veikimą ir valdymą bei nustatyti veiklos tobulinimo galimybes, siekiant didinti veiklos efektyvumą, optimizuoti išteklių panaudojimą, mažinti administracinę naštą ir gerinti veiklos kokybę. [1:  Nurodytas preliminarus paslaugų kiekis. Sutarties galiojimo laikotarpiu Užsakovas turi teisę koreguoti perkamų Paslaugų kiekį, neviršijant sutartyje nurodytos maksimalios Sutarties kainos. Užsakovas neįsipareigoja išpirkti viso Paslaugų kiekio ar bet kokios jų dalies.] 

6. Pagrindiniai veiklos procesų giluminės analizės (audito) konsultavimo paslaugos etapai:
6.1. Patvirtintų Užsakovo veiklos procesų analizė ir svarbiausių procesų identifikavimas;
6.2. Pagrindinių procesų, atrinktų giluminei analizei (auditui), suderinimas su Užsakovu;
6.3. Suderintų ir patvirtintų tų auditui procesų esamos situacijos analizė ir įvertinimas;
6.4. Pasiūlymų, patvirtintiems auditui, procesams tobulinti parengimas;
6.5. Atlikto procesų audito projekto pokyčių ir galutinių rezultatų pristatymas;
6.6. Procesų tobulinimo įgyvendinimo rekomendacijų diegimo palaikymas (pasiūlytų tobulinimo sprendimų įgyvendinimo konsultacinis ir metodinis palaikymas jų diegimo laikotarpiu, apimantis konsultacijas, dalyvavimą įgyvendinimo aptarimuose, atsakymus į klausimus ir rekomendacijų tikslinimą pagal faktinę situaciją).
7. Į paslaugų kainą turi būti įtrauktos visos su perkamų paslaugų organizavimu ir vykdymu susijusios išlaidos, įskaitant pasiūlytų sprendimų įgyvendinimo konsultacinį ir metodinį palydėjimą jų diegimo laikotarpiu.

III. PIRKIMO APIMTIS

8. Išanalizuoti informaciją apie Užsakovo veiklą, organizacinę struktūrą ir funkcijų pasiskirstymą.
9. Įvertinti visus Užsakovo patvirtintus veiklos procesus.
10. Pateikti ir suderinti su Užsakovu pagrindinių veiklos procesų giluminės analizės (audito) ir tobulinimo veiksmų planą, nurodant terminus, veiksmų eiliškumą bei reikalingų įtraukti atsakingų asmenų sąrašą.
11. Atrinkti pagrindinius ir svarbiausius Užsakovo veiklos procesus, turinčius didžiausią įtaką veiklos efektyvumui ir administracinės naštos mažinimui (atsižvelgiant į įtaką rezultatams (pajamos, kaštai, klientų pasitenkinimas, veiklos kokybė), įvertinti procesų rizikas, vykdymo neatitikimų dažnumą, problemas / klaidas).
12. Analizuojant ir optimizuojant pagrindinius Užsakovo procesus,  užtikrinti jų atitiktį galiojantiems Lietuvos Respublikos teisės aktams, reglamentuojantiems veiklos procesus ir jų kokybę, bei Užsakovo vidaus teisės aktams.
13. Atlikti atrinktų pagrindinių veiklos procesų giluminę analizę:
13.1. Surinkti ir išanalizuoti veiklos procese atliekamų veiksmų (operacijų) apimtis, atsakomybių pasiskirstymą, naudojamas sistemas;
13.2. Įvertinti proceso atitiktį šiandienos faktiniams veiklos poreikiams ir reikalavimams;
13.3. Nustatyti trūkumus, pasikartojančius veiksmus, funkcijų dubliavimą, neefektyvumą, silpnąsias vietas („butelio kaklelius“), rizikas; 
13.4. Nustatyti vertės nekuriančius veiksmus ir galimybes juos eliminuoti;
13.5. Įvertinti galimybes skaitmenizuoti atskiras procesų dalis;
13.6. Apibrėžti proceso sąsajas su kitais veiklos procesais ir jo įtaką galutiniam veiklos rezultatui;
13.7. Nustatyti administracinę naštą mažinančias priemones;
13.8. [bookmark: _Hlk212702114][bookmark: _Hlk212702082]Parengti kiekvieno analizuojamo pagrindinio veiklos proceso aprašymą ir proceso žemėlapį - numatant, kaip tai tinkamai turi veikti ateityje;  
13.9. Identifikuoti proceso supaprastinimo ir tobulinimo sritis bei įvertinti galimą pokyčių ar sprendimų įgyvendinimo ekonominį potencialą;
13.10. Apibrėžti siūlomus kiekvieno optimizuojamo pagrindinio proceso veiklos matavimo rodiklius (KPI) ir efektyvumo parametrus;
13.11. Per visą paslaugų teikimo laikotarpį suorganizuoti ne mažiau kaip 10 susitikimų su analizuojamų pagrindinių procesų savininkais, bei juose dalyvaujančiais atsakingais darbuotojais ir (ar) padalinių atstovais, siekiant nustatyti pagrindinius veiklos iššūkius ir proceso tobulinimo galimybes. 
13.12. Pateikti atliktų procesų giluminės analizės (audito) rezultatus ir tobulinimo pasiūlymus konsultacinių sesijų metu bei parengtoje ataskaitoje.
14. Paslaugos teikiamos lietuvių kalba.

IV. KITI REIKALAVIMAI PASLAUGŲ ATLIKIMUI

15. Konsultacijos vykdomos nuotoliniu būdu, esant poreikiui – kontaktiniu būdu.
16. Užsakovas po sutarties pasirašymo pateikia Paslaugų teikėjui informaciją apie analizuojamus procesus (procesų schemas, aprašymus, tvarkas).
17. [bookmark: _Hlk208778298]Paslaugų teikėjas privalo įtraukti įmonės darbuotojus į procesų analizę ir konsultacijų procesą, siekiant surinkti informaciją bei įvertinti praktinius veiklos aspektus.
18. Detalus paslaugų atlikimo grafikas derinamas su Užsakovu per 5 d. d. nuo Sutarties sudarymo dienos. 
19. [bookmark: _Hlk208778420]Užsakovas per 10 d. d. nuo proceso tobulinimo analizės ir rekomendacijų ataskaitos gavimo dienos turi teisę pateikti pastabas dėl jos turinio. 
20. Paslaugų teikėjas, gavęs pastabas, į jas atsižvelgia ir pateikia atnaujintą ataskaitos versiją per 5 d. d.
21. Paslaugų teikėjas bendradarbiauja su Užsakovu ir operatyviai teikia reikalingą informaciją bei paaiškinimus ir yra atsakingas už tinkamą šioje Techninėje specifikacijoje nustatytų reikalavimų įgyvendinimą.
22. Procesų žemėlapiai, analizės medžiaga turi būti pateikti redaguojamu elektroniniu formatu (su Užsakovu suderintu formatu).

V. PASLAUGŲ TEIKIMO REZULTATAS

23. Paslaugų rezultatai perduodami etapais – po kiekvieno analizuojamo proceso užbaigimo.
24. Kiekvieno proceso analizė laikoma suteikta, kai Paslaugų teikėjas pateikia atitinkamo proceso giluminės analizės (audito) ir rekomendacijų ataskaitą, o Užsakovas per 10 (dešimt) darbo dienų nuo jos gavimo pateikia pastabas arba patvirtina, kad pastabų neturi.
25. Jei per nustatytą terminą pastabos nepateikiamos, laikoma, kad rezultatas priimtas be pastabų.
26. Rezultatai turi būti:
26.1. Pateikti raštu (elektroniniu formatu);
26.2. Pristatyti Užsakovo vadovybei ir atsakingų padalinių atstovams.

VI. KOKYBĖ IR TRŪKUMŲ PAŠALINIMAS

27. Paslaugų rezultato trūkumais laikomi neatitikimai Techninės specifikacijos reikalavimams.
28. Užsakovas turi teisę kreiptis į Paslaugų teikėją dėl Paslaugų rezultato trūkumų pašalinimo ne vėliau kaip per 10 (dešimt) darbo dienų nuo suteiktų Paslaugų perdavimo – priėmimo akto pasirašymo / trūkumų užfiksavimo dienos.
29. Užsakovo nustatytiems Paslaugų rezultato trūkumams šalinti nustatomas 5 (penkių) darbo dienų terminas.

VII. PASLAUGŲ TEIKIMO TRUKMĖ

30. Paslaugų teikimo terminas – 12 mėn. nuo Sutarties sudarymo su galimybe pratęsti sutartį 1 mėn.

VIII. APMOKĖJIMO SĄLYGOS

31. Užsakovas sumoka Paslaugų teikėjui už faktiškai suteiktas kokybiškas Paslaugas per 30 (trisdešimt) kalendorinių dienų nuo PVM sąskaitos faktūros gavimo dienos.
32. Sąskaitą už faktiškai suteiktas paslaugas Paslaugų teikėjas pateikia Užsakovui iki einamojo mėnesio 5 (penktos) kalendorinės dienos.

IX. APLINKOS APSAUGOS KRITERIJAUS TAIKYMAS

33. Pirkimas laikomas žaliuoju, nes perkama nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 punktas).

_______________________

